всяко превозно средство, вариант и версия производителят определя буквено-цифров код, съставен от латински букви и/или арабски цифри, и който се указва също в сертификата за съответствие (вж. приложение IV) на съответното превозно средство.
 Разрешава се използването на скоби и тирета, при условие че те не заместват буква или цифра.
 2.4.2 Целият код трябва да е означен като: Тип — вариант — версия или „TVV“.
 2.4.3 TVV трябва ясно и недвусмислено да идентифицира единствена комбинация от технически характеристики, свързани с критериите, определени в част Б на настоящото приложение.
 2.4.4 Един и същ производител може да използва един и същ код за определянето на даден тип превозно средство, ако последното попада в две или повече категории.
 2.4.5 Един и същ производител не може да използва един и същ код за определянето на даден тип превозно средство за повече от едно одобряване на типа в рамките на една и съща категория превозни средства.
 2.4.6 Брой на знаците за TVV
 2.4.6.1
 Броят на знаците не е по-голям от:
 а)
 15 за кода на типа превозно средство;
 б)
 25 за кода на варианта;
 в)
 35 за кода на версията.
 2.4.6.2
 Пълният буквено-цифров код TVV не съдържа повече от 75 знака.
 2.4.6.3
 Когато кодът TVV се използва в пълния му вид, между типа, варианта и версията се оставя интервал.
 Пример за код TVV: 159AF[... интервал]0054[... интервал]977K(BE).
 2.5 За предметите, посочени в приложение II към Регламент (ЕС) No 168/2013, чиито одобрявания са били издадени съгласно правилата на ИКЕ на ООН, посочени в член 54 от Регламент (ЕС) No 168/2013 (одобрявания по ИКЕ на ООН), производителят предоставя информацията, която се изисква по точка 2.7, само ако тя вече не е била предоставена в съответния сертификат за одобряване и/или протокол от изпитване. Информацията, посочена в сертификата за съответствие (приложение IV), обаче се предоставя във всички случаи.
 2.6 Производителят нанася приложимите номера на позициите в образеца, установен в точка 2.8, и предоставя на органа по одобряването, който издава одобряването на типа, попълнения списък, разделен на два отделни документа. Приложимите позиции, отбелязани с „*“, остават при органа по одобряването, който издава одобряването на типа, а всички други приложими позиции се включват в техническата документация. В графата „(под)категории“ се посочва към кои подкатегории се прилага всяка конкретна позиция (напр. „L1e – L7e“ означава, че позицията се прилага към всички категории и подкатегории).
 2.7 Следните типове позиции с данни могат да се пропуснат в информационния документ при условие, че към техническата документация се добави подходящ чертеж във вид на хартиен документ или файл от тип „pdf“, като в него са показани ясно и четливо следните позиции:
 2.7.1
 Марка (с изключение на позиция No 0.1);
 2.7.2
 тип (с изключение на позиция No 0.2);
 2.7.3
 Местоположение / място;
 2.7.4
 Принцип на работа (с изключение на позиция No 3.2.1.2);
 2.7.5
 характеристики;
 2.7.6
 Брой (с изключение на позиции No 1.3, 3.2.1.1. и 6.16.1.);
 2.7.7
 Идентификация /напр. номер на частта;
 2.7.8
 (кратко) / (техническо) описание;
 2.7.9
 Конструкция;
 2.7.10
 Чертеж / диаграма;
 2.7.11
 Използван материал (за конструкцията);
 2.7.12
 Ъгли / наклон и други размери (височина, дължина, ширина, разстояние) (с